Ханкенди

Ханкенди́ слухати (файл) (азер. Xankəndi, арм. Խանքենդի), ай Степанаке́рт (арм. Ստեփանակերտ) — город в Азербайджанѣ. Лежить на меджинародно вызнаной територии Азербайджана, котру давно контроловала невызнана Република Арцах. Подля административного устрою Азербайджана — город републикового рангу. Етимология Подля арменскых середновѣкых жерел Степанакерт быв розбудованый на мѣстѣ давного арменского села Вараракн (арм. Վարարակն скора ярь), а така была его локална арменска назва аж до року 1923, коли болшевици прейменовали го на честь Степана Георгиевича Шаумяна на прозывку Кавказскый Ленин, арменского болшевицкого комисаря, едного з вождьох Бакинской комуны. Векшина азербайджанскых жерел твердить, же ту аж в конци XVIII. стороча, в добѣ Карабахского ханства, было створене Ханске село (азер. Xanın kəndi), познате под тов назвов, бо ту бывали лем ханска фамилия и родина, а од XIX. ст, в роках 1847–1923, уже под владов России, прейменовали го на Ханкенди (азер. Xankəndi). История По Октобровой револуции став ся объектом вымаганя арменской и азербайджанской републик. Жебы тот спор вырѣшити, была створена НКАО в составѣ Азербайджанской ССР. По роспадѣ СССР конфликт обновив ся. 2. септембра 1991 Степанакерт быв выголошеный за столицю Републикы Нагорный Карабах. На то влада Азербайджанской ССР 26. новембра 1991 прейменовала город на Ханкенди, ай быв аж до мая 1992 тяжко обстрѣльованый, покы арменскы силы Карабаха не вытѣснили противника з околичных высот и города Шуша. Газдовство Ханкенди — быв едным з промысловых центрох Азербайджана. Основный сектор газдовства — службы: финанчны, транспортно-логистичны, торговля, здоровництво, утриманя войсковых объектох. Потравиновый (коняк, конзервы) и легкый промысел (обувь, коверцѣ), продукция ставебных материалох, бутора и годинок. Наука и култура В городѣ суть: Арцахска державна универзита (1969), Арцахскый державный историко-краеписный музей (1939), Драматичный театер В. Папазяна (1932); Державны ансамблѣ: спѣванкы и танця НКР (1958), Арцахи баликнер (1992); Державный камерный хор Вараракн (1990). Каждорочно ся одбывать меджинародный фестивал класичной музикы Тнджре (од року 2010). Обывательство Жерела и одказы Xankändi. Encyclopedia Britannica. 5 Oct. 2020. https://www.britannica.com/place/Xankandi. [перевірено 2023-07-03]. англ. Баранчиков Е. В.. СТЕПАНАКЕРТ. // Большая российская энциклопедия. Том 31. Москва, 2016. стр. 225. https://old.bigenc.ru/geography/text/4165408. [перевірено 2023-07-03]. русс. Референции